Държавен вестник, бр. 66, 2009 г., стр. 31

БРОЙ  66 	
Д Ъ Р Ж А В Е Н  В Е С Т Н И К 	
СТР.  31  
(2) Номерът на делото се обозначава върху 
предната корица. По делата, образувани във 
ВАС, се използва единна и централизирана 
номерация, с изключение на делата, съдържащи 
класифицирана информация, по които се прилага 
отделна номерация в „Регистратура за класи­
фицирана информация“, различна от общата.
(3) Деловодителят вписва върху предната 
корица на папката:
1. подател на жалбата, протеста, касаци­
онната жалба, касационния протест, частната 
жалба, частния протест, молбата за отмяна, 
жалбата за бавност, молбата за налагане на 
санкции по АПК и др.;
2. оспорен административен акт и админи­
стративен орган или номер на делото и съд;
3. колегия или отделение;
4. административно-правната материя;
5. дати на образуване и свършване на делото;
6. деловодител.
(4) Името на съдията докладчик се кодира 
с инициалите му.
Чл. 82. (1) Книжата по първоинстанционните 
дела се подреждат в следната поредност:
1. съпроводително писмо;
2. банково бордеро за внесена държавна 
такса, ако се дължи такава;
3. жалба или протест;
4. пощенски плик, ако жалбата или протестът 
са подадени по пощата;
5. оспорен административен акт и останали­
те документи от административната преписка 
съобразно поредността или по описа в съпро­
водителното писмо, ако има такъв;
6. пълномощно, когато жалбата е подадена 
от пълномощник.
(2) Новопостъпилите книжа по първоинстан­
ционното дело се прикрепват последователно в 
папката. Всички книжа в папката се номерират 
в момента на прикрепянето им към делото, 
като номерът се поставя в горния десен ъгъл 
на всеки лист.
(3) Когато корицата на папката се запълни 
с книжа, деловодителят прикрепя с машинка 
нова папка към долната страна на корицата 
и отбелязва същия номер на делото. Номе­
рирането на книжата в новата папка следва 
номерацията на книжата от предходната папка.
Чл. 83. (1) Касационни жалби, касационни 
протести, частни жалби, частни протести и мол­
би за отмяна, подадени срещу съдебни актове 
на тричленен състав на съда, се подреждат от 
деловодителя в следната поредност:
1. съпроводително писмо;
2. квитанция за платена държавна такса;
3. касационна жалба, касационен протест, 
частна жалба, частен протест или молба за 
отмяна;
4. пощенски плик, ако касационната жалба, 
касационният протест, частната жалба, частният 
протест или молбата за отмяна са подадени 
по пощата;
5. пълномощно, ако има такова;
6. съобщение за уведомяването на другата 
страна и изпращането на препис от касаци­
онната жалба, касационния протест, частната 
жалба, частния протест или молбата за отмяна;
7. представени доказателства, отговори и 
възражения.
(2) Книжата по ал. 1 се прикрепят към въ­
трешната страна на предната корица на папката 
на делото, чийто съдебен акт е атакуван, и се 
изпращат на деловодствата на петчленните 
състави към двете колегии.
(3) Деловодителят на петчленен състав под­
режда в нова папка книжата по ал. 2. Първо­
инстанционното дело се прикрепя с машинка 
от вътрешната страна на долната корица на 
новото дело.
Чл. 84. (1) Насрочените и обработени дела, 
с изключение на делата, съдържащи класифи­
цирана информация, се съхраняват в адвокат­
ска стая, където се подреждат по колегии и 
отделения, по дати на заседанията и зали. При 
изнасяне на дело от помещението деловодителят 
от служба „Адвокатска стая“, който го е предал, 
прави отбелязване на местонахождението му в 
електронната папка на делото. 
(2) Делата, съдържащи класифицирана ин­
формация, се съхраняват в специални каси в 
„Регистратура за класифицирана информация“ 
при спазване на сроковете и изискванията на 
ЗЗКИ и подзаконовите актове по прилагането му.
(3) Делата, по които тече срок за обжалва­
не или за изпълнение на указания на съда, се 
съхраняват на отделно място в деловодствата 
на колегиите или отделенията. 
(4) При изнасяне на дела от деловодствата 
деловодителите, които са ги предали, правят 
отбелязване за местонахождението им в елек­
тронните папки на делата.
Чл.  85. (1) Подлежащите на архивиране 
свършени дела се съхраняват в архива на 
съда, а останалите се връщат от деловодителя 
на първоинстанционния съд най-късно в деня, 
следващ датата на обявяване на съдебния акт.
(2) Свършени дела, които не са архивирани, 
могат да се прилагат по други дела само в из­
пълнение на съдебно определение. Изпращането 
им за послужване на други съдилища, прокура­
тура и органи на следствието се извършва по 
тяхно писмено искане с писмено разрешение 
от председателя на съда, заместник на пред­
седателя или оправомощен от тях председател 
на отделение.
(3) Несвършените дела не се прилагат към 
други дела и не се изпращат на други съдилища.
Чл.  86. (1) Веществените доказателства, 
които постъпват в съда, се предават от служба 
„Регистратура“ в деловодствата на петчленните 
състави към колегиите или на отделенията и 
се регистрират от деловодителя в книгата за 
веществени доказателства.